ন্যাশনাল ডেমোক্রেটিক পার্টি

ন্যাশনাল ডেমোক্র্যাটিক পার্টি বাংলাদেশের একটি ডানপন্থী রাজনৈতিক দল। আবদুল্লাহ-আল-হারুন (সোহেল) ন্যাশনাল ডেমোক্র্যাটিক পার্টির চেয়ারম্যান।

 ইতিহাস 
সালাহউদ্দিন কাদের চৌধুরী নব্বইয়ের দশকের গোড়ার দিকে ন্যাশনাল ডেমোক্র্যাটিক পার্টি প্রতিষ্ঠা করেন ও এর নেতৃত্ব দেন। দলটি বাংলাদেশ জাতীয়তাবাদী দল সরকারের বিরুদ্ধে ও বাংলাদেশ আওয়ামী লীগের বিরোধী হিসেবেও কাজ করেছে। ১৯৯১ সালে পঞ্চম জাতীয় সংসদ নির্বাচনে বাঘ প্রতীক নিয়ে পাবনা-২ আসনে দলের চেয়ারম্যান খোন্দকার গোলাম মোর্তুজা ও চট্টগ্রাম-৬ আসনে সেই সময়ে দলের মহাসচিব সালাহ উদ্দিন কাদের চৌধুরীসহ অনেকে নির্বাচনে প্রতিদ্বন্দ্বিতা করেন। এর মধ্যে সালাহ উদ্দিন কাদের চৌধুরী ও শাহজাহান চৌধুরী সংসদ সদস্য নির্বাচিত হন।

২০১৪ সালের সেপ্টেম্বর মাসে জাতীয় গণতান্ত্রিক পার্টি ১০টি জাতীয়তাবাদী দলের একটি জোট তৈরি করে যার নামকরন করা হয়  জাতীয় গণতান্ত্রিক ফ্রন্ট। দলটি ২০১৪ সালের অক্টোবরে বাংলাদেশ জাতীয়তাবাদী দলের নেতৃত্বাধীন মহাজোট যুক্ত হয়। সালাহউদ্দিন কাদের চৌধুরী ১৯৯১ সালের নির্বাচনে চট্টগ্রাম-৬ আসন থেকে জাতীয় ডেমোক্র্যাটিক পার্টির মনোনয়নে সংসদ সদস্য নির্বাচিত হয়েছিলেন।

বর্তমানে কে এম আবু তাহের পাটোয়ারী নেতৃতে বাংলাদেশ জাতীয়তাবাদী দলের সাথে জোটবদ্ধ।

  তথ্যসূত্র 

বিষয়শ্রেণী:ন্যাশনাল ডেমোক্র্যাটিক পার্টি (বাংলাদেশ)
বিষয়শ্রেণী:এশিয়ার জাতীয়তাবাদী দল
বিষয়শ্রেণী:বাংলাদেশের রাজনৈতিক দল
বিষয়শ্রেণী:ঢাকা ভিত্তিক সংগঠন